**Stjórnarfundur 21.okt.2021**

Fundur settur kl. 14:00

Mætir voru: Bjarni Kristinsson formaður, Ása Jóhannesdóttir gjaldkeri, Guðjón Árnason varaformaður, Marta Hauksdóttir ritari, Sigurður Valur Magnússon meðstjórnandi, Helga Baldursdóttir varamaður, Valgerður Guðmundsdóttir varamaður var fjarverandi.

Gyða Björg Elíasdóttir kom á fundinn til að ræða um ljósmyndahópinn og tölvukennslu sem áætlað er að byrji fljótlega. Hún ætlar að taka að sér að búa til hóp um síma- og tölvukennslu.

Búið er að fá kennara, Kristinn Ólafsson sem er kennari við Grunnskólann. Hann á eftir að finna tíma sem hentar honum.

Sesselja sendi stjórninni bréf um hvort ljósmyndahópurinn geti fengið styrk fyrir kennara, í ca 2-3 tíma. Ekki var tekin endanleg ákvörðun um það.

Ása og Marta taka að sér að finna stað fyrir jólahlaðborð.

Ákveðið var að henda símanum sem er við fatahengið því hann er ónýtur og mun ekki vera keyptur annar sími þar.

Sigurður Valur tekur að sér að skila borðinu og stólnum sem við fengum lánuð í fyrra. Ákveðið var að bíða með að kaupa ný húsgögn.

Sigríður og Eygló komu frá Hveragerðisbæ til að kynna sér starfsemina hér og skoða húsnæðið.

Þær komu með skilaboð frá Aldísi bæjarstjóra um að við ættum að nota styrkinn sem við fáum frá þeim til að greiða fyrir tölvukennsluna.

Guðmundur Magnússon frá Flúðum mun taka að sér kennslu í tálgun, allavega til áramóta.

Fundi slitið kl. 15:30

Marta Hauksdóttir, ritari